În cadrul celei de a cincea runde de negocieri (7 iulie 2020), negociatorii Uniunii și ai Republicii Islamice Mauritania s-au pus de acord cu privire la această a doua prelungire a protocolului pentru o perioadă de maximum un an, în conformitate cu mandatul Consiliului. Această a doua prelungire este prevăzută într-un acord sub forma unui schimb de scrisori, parafat la 7 iulie 2020.

La 8 noiembrie 2019, protocolul a fost prelungit pentru o perioadă de un an, până la 15 noiembrie 2020, printr-un acord sub forma unui schimb de scrisori (doc. 12928/19).

Comisia a apelat la un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului.

(4)În perioada septembrie 2019-februarie 2020, au avut loc patru runde de negocieri cu Mauritania în vederea încheierii unui nou acord și a unui nou protocol de parteneriat în sectorul pescuitului sustenabil. Aceste negocieri nu au fost concludente.

(5)Având în vedere situația sanitară actuală provocată de pandemia de COVID-19, trebuie remarcat faptul că negocierile pentru încheierea noului acord și a noului protocol nu vor fi finalizate la timp pentru a se evita întreruperea activităților de pescuit, în pofida primei prelungiri a protocolului. În acest context, la 26 iunie 2020, Consiliul a autorizat Comisia să negocieze o nouă prelungire a protocolului, cu o durată maximă de un an.

(6)Până la finalizarea negocierilor pentru reînnoirea acordului și a protocolului la acesta, Comisia a negociat, în numele Uniunii Europene, un acord sub forma unui schimb de scrisori privind o a doua prelungire, pentru o perioadă maximă de un an, a protocolului de stabilire a posibilităților de pescuit și a contribuției financiare prevăzute de acord. Aceste negocieri s-au încheiat cu succes și schimbul de scrisori a fost parafat la 7 iulie 2020.

(7)Scopul acordului sub forma unui schimb de scrisori este de a permite Uniunii Europene și Republicii Islamice Mauritania să colaboreze în continuare pentru a promova o politică sustenabilă în domeniul pescuitului și exploatarea responsabilă a resurselor piscicole în apele Mauritaniei și pentru a permite navelor Uniunii să pescuiască în aceste ape.

(8)Prin urmare, acordul sub forma unui schimb de scrisori trebuie semnat în numele Uniunii, sub rezerva încheierii sale la o dată ulterioară.

(9)Pentru a asigura continuitatea activităților de pescuit ale navelor Uniunii în apele Mauritaniei, acordul sub forma unui schimb de scrisori trebuie să se aplice cu titlu provizoriu,

ADOPTĂ PREZENTA DECIZIE:

Articolul 1

Semnarea acordului sub forma unui schimb de scrisori dintre Uniunea Europeană și Republica Islamică Mauritania privind prelungirea protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania care expiră la 15 noiembrie 2020 (denumit în continuare „acordul sub forma unui schimb de scrisori”) se aprobă în numele Uniunii, sub rezerva încheierii acordului respectiv.

Textul acordului sub forma unui schimb de scrisori este anexat la prezenta decizie.

Articolul 2

Secretariatul General al Consiliului stabilește instrumentul prin care se acordă puteri depline persoanei sau persoanelor indicate de negociatorul acordului sub forma unui schimb de scrisori pentru semnarea acordului sub formă de schimb de scrisori, sub rezerva încheierii acestuia.

Articolul 3

Acordul sub forma unui schimb de scrisori se aplică cu titlu provizoriu, în conformitate cu alineatul (6), începând cu 16 noiembrie 2020 sau de la orice altă dată ulterioară datei semnării sale, în așteptarea intrării sale în vigoare.

Articolul 4

Prezenta decizie intră în vigoare în ziua următoare datei publicării în Jurnalul Oficial al Uniunii Europene.

Adoptată la Bruxelles,

Pentru Consiliu Președintele

FIȘĂ FINANCIARĂ LEGISLATIVĂ